ANA-dpa | Page 12 of 12 | Maroela Media
ANA-dpa · 7 Junie 2015
Reddingswerkers het nog vyf liggame gevind op berg Kinabalu op die eiland Borneo na Vrydag se aardbewing.
ANA-dpa · 24 Mei 2015
John Nash, die Amerikaanse wiskundige op wie se lewe die rolprent A Beautiful Mind gegrond is, is in ŉ motorongeluk dood.
ANA-dpa · 23 Mei 2015
ŉ Duitse houtwerker het 12 jaar geneem om ŉ replika van sy geliefde Yamaha-motorfiets te bou sodat hy dit in die sitkamer kon hou, sonder klagtes van sy vrou.
ANA-dpa · 4 April 2015 JY LEES NOU 73-jarige Mick Jagger se babaseun maak debuut – kyk skattige foto!
Mick Jagger se pasgebore seun, Deveraux, het sy debuut in die sosiale media gemaak.
Die 73-jarige hoofsanger van die Britse rockgroep The Rolling Stones en die Amerikaanse ballerina Melanie Hamrick (29) het vroeër die maand in New York ’n babaseun verwelkom. Melanie het nou op Instagram met die kleinding gespog. “Ek is so verlief op my baba, Deveraux Jagger,” het sy geskryf. “Dankie, @lizzyjagger, vir die oulike bekendstelling.”
I'm so love with my baby Deveraux Jagger ? Thank you @lizzyjagger for the sweet introduction ?? ??
Mick gaan van middel 2014 aan en af met Melanie uit. Hulle het mekaar begin sien net maande nadat sy destydse meisie, die modeontwerper L’Wren Scott, op 49 haar eie lewe geneem het.
Melanie het in 2016 tydens The Rolling Stones se toer deur Suid-Amerika met hul eersteling swanger geraak en sy en Mick het die nuus in Julie bevestig.
’n Maand later het die paartjie ’n wetlik bindende finansiële skikking aangegaan om te verseker daar sal goed in die ma en baba se behoeftes voorsien word ongeag die status van Mick se verhouding met Melanie.
Luidens berigte het Mick ingestem om Melanie sowat R202 500 per maand te betaal tot die kind 18 word. Dit beteken die danseres, wat in New York woon, sal ’n geraamde R44,55 miljoen in die sak steek. Mick het ook vir haar ’n huis gekoop.
Deveraux is Mick se agtste kind.
Hy het vier kinders by die voormalige model Jerry Hall (60) van Texas – Elizabeth (Lizzy), James (31), Georgia (24) en Gabriel (19) – ’n dogter, Jade (45), by sy eerste vrou, Bianca Jagger (71), nog ’n dogter, Karis (46), by die aktrise Marsha Hunt (70), en ’n seun, Lucas Jagger (17), by Luciana Gimenez (47).